42.		Zámenná zmluva (§ 611 ObZ)
Čl. I
Zmluvné strany
1.	Obchodná spoločnosť VEB, a.s.
Sídlo: Mlynské nivy č. 11, 829 90 Bratislava, IČO, DIČ, IČ DPH
v zastúpení podľa plnej moci: Ing. Ján Holý, predseda predstavenstva a Ing. František Zajac, člen predstavenstva
obchodný register Okresný súd Bratislava II, oddiel: Sa, vložka č: 34/B
(ďalej len „VEB, a.s.“)
2.	Mgr. Miloš Hrubý, rod. Hrubý, nar. ....................., r. č. ............., bytom Stromová ul. č. 10, Bratislava, 
(ďalej len „Mgr. Hrubý“),
ktorí súhlasne prehlasujú a svojimi podpismi potvrdzujú, že sú oprávnení a k právnym úkonom spôsobilí a uzatvárajú túto 
zámennú zmluvu:
Čl. II
Predmet zmluvy
1.	VEB, a.s. je výlučným vlastníkom pozemkovej nehnuteľnosti, t. j. pozemku KN parc. č. 41/9 – zastavaná plocha o výmere 1 662 m2 v obci a k. ú. Varín. Vlastníctvo uvedenej nehnuteľnosti je zapísané na LV č. 199 pre okres Žilina, obec Varín, katastrálne územie Varín. Geometrickým plánom č. 16/2011 vyhotoveným Ing. Evou Zelenou autorizovaným geodetom dňa 10. 1. 2017, overeným Správou katastra Žilina dňa 19. 8. 2022 bol z pôvodného pozemku KN parc. č. 41/9 odčlenený pozemok KN parc. č. 41/50 – zastavané plochy a nádvoria o výmere 345 m2 a KN parc. č. 41/51 – zastavané plochy a nádvoria o výmere 4 m2.
2.	Mgr. Hrubý je výlučným vlastníkom pozemkovej nehnuteľnosti, t. j. pozemku KN parc. č. 42 – záhrada o výmere 152 m2 v obci a k. ú. Varín. Vlastníctvo uvedenej nehnuteľnosti je zapísané vo výpise z katastra nehnuteľností a LV č. 7 pre obec a k. ú. Varín. Geometrickým plánom č. 16/2017 vyhotoveným Ing. Evou Zelenou autorizovaným geodetom dňa 10. 1. 2017, overeným Správou katastra Žilina dňa 19. 8. 2022 bol z pôvodného pozemku KN parc. č. 42 odčlenený pozemok KN parc. č. 42/1 – záhrady o výmere 1 m2.
3.	VEB, a.s. odovzdáva v celosti pozemky v obci a k. ú. Varín, t. j. KN parc. č. 41/50 – zastavané plochy a nádvoria o výmere 345 m2 a KN parc. č. 41/51 – zastavané plochy a nádvoria o výmere 4 m2 do výlučného vlastníctva Mgr. Hrubého, ktoré Mgr. Hrubý prijíma výmenou za pozemok v obci a k. ú. Turzovka, t. j. KN parc. č. 42/1 – záhrada o výmere 1 m2, ktorý pozemok Mgr. Hrubý odovzdáva v celosti do výlučného vlastníctva VEB, a.s. VEB, a.s. prijíma pozemok v obci a k. ú. Varín, t. j. KN parc. č. 42/1 – záhrada o výmere 1 m2, do svojho výlučného vlastníctva. Zamieňané nehnuteľnosti opísané v ods. 1, 2 a 3 tejto zámennej zmluvy (ďalej tiež „zmluva“) sú v nasledujúcom texte zmluvy označené tiež skratkou „predmet zmluvy“.
Čl. III
Cena predmetu zmluvy
Zmluvné strany sa dohodli na tejto cene predmetu zmluvy:
a)	pozemky v obci a k. ú. Varín, a to KN parc. č. 41/50 – zastavané plochy a nádvoria o výmere 345 m2 – a KN parc. č. 41/51 – zastavané plochy a nádvoria výmere 4 m2 v celkovej sume 3 000 € (slovom tritisíc eur),
b)	pozemok v obci a k. ú. Varín, a to KN parc. č. 42/1 – záhrada o výmere 1 m2 v sume 4 € (slovom štyri eurá).
Čl. IV
Doplatok a platobné podmienky
1.	Zmluvné strany sa dohodli na doplatku 2 980 € (slovom dvetisícdeväťstoosemdesiat eur), ktorý je Mgr. Hrubý povinný zaplatiť prevodom na účet VEB, a.s., číslo účtu ..........................................., v termíne do desiatich pracovných dní od podpisu zámennej zmluvy z jeho strany.
2.	Zmluvné strany sa dohodli, že doplatok budú považovať za riadne zaplatený okamihom pripísania jeho sumy na účet VEB, a.s.
Čl. V
Vyhlásenia a záväzky zmluvných strán
1.	Účastníci zmluvy vyhlasujú, že predmet zmluvy nie je zaťažený vecnými bremenami, dlhmi, inými ťarchami alebo právnymi vadami, resp. neviažu na ne žiadne práva tretích osôb.
2.	Zmluvné strany sa dohodli, že vstúpia dňom uzavretia tejto zámennej zmluvy do úžitku predmetu zmluvy.
3.	Mgr. Hrubý sa zaväzuje, že v termíne do 31. 6. 2023 upraví pozemok okolo plota medzi pozemkami KN parc. č. 41/50 a KN parc. č. 41/9 aj zo strany VEB, a.s. a presadí tam zeleň pozostávajúcu z kríkov a nízkokmenných okrasných drevín. Ak Mgr. Hrubý záväzok podľa tohto ustanovenia nesplní čo i len sčasti, zaplatí VEB, a.s. zmluvnú pokutu vo výške 166 € za každý aj začatý deň omeškania až do úplného splnenia tohto záväzku.
Čl. VI
Nadobudnutie vlastníckeho práva
1.	Zmluvné strany sú si vedomé, že zmluva je platná dňom jej podpisu obidvoma zmluvnými stranami a pre jej účinnosť je potrebný jej vklad do katastra nehnuteľností Správa katastra Žilina. Do tej doby sú zmluvné strany svojimi prejavmi viazané.
2.	Návrh na vklad vlastníckeho práva do katastra nehnuteľností podajú zmluvné strany do piatich pracovných dní odo dňa úhrady doplatku podľa čl. IV tejto zmluvy.
3.	Správne poplatky spojené s vkladom vlastníckeho práva do príslušného katastra nehnuteľností uhradí Mgr. Hrubý.
4.	Podľa tejto zmluvy vykoná Správa katastra Žilina katastri nehnuteľností a po povolení vkladu na LV č. 7 tento zápis:
Obec: Varín k. ú. Varín 
–	v časti A:	KN parc. č. 41/50 – zastavané plochy a nádvoria o výmere 345 m2
		KN parc. č. 41/51 – zastavané plochy a nádvoria o výmere 4 m2
–	v časti B:	Mgr. Miloš Hrubý, rod. Hrubý, nar. ......., r. č. ......., bytom Stromová ul. 10, Bratislava v podiele 1/1
Obec: Varín k. ú.: Varín LV č. 199
–	v časti A:	KN parc. č. 42/1 – záhrady o výmere 1 m2
–	v časti B:	VEB a.s., Mlynské nivy č. 11, 829 90 Bratislava, IČO.
Čl. VII
Záverečné ustanovenia
1.	Zmluvné strany vyhlasujú, že svoju vôľu v tejto zmluve prejavili slobodne a vážne, určite a zrozumiteľne, bez tiesne a nápadne nevýhodných podmienok, po prečítaní s jej obsahom súhlasia a na znak tohto súhlasu ju vlastnoručne podpisujú.
2.	Zmluvné strany berú na vedomie, že touto zmluvou sú viazané dňom jej podpísania a práva a povinnosti, ktoré z nej vyplývajú, prechádzajú aj na právnych nástupcov zmluvných strán, ktorí sú jej obsahom v plnom rozsahu viazaní.
3.	Zmeny a doplnky tejto zmluvy môžu byť vykonané len po vzájomnej dohode zmluvných strán formou písomného dodatku.
V Bratislave dňa 10. 2. 2023	Ing. Ján Holý	Ing. František Zajac	Mgr. Miloš Hrubý
	na základe plnej moci
Poznámka
Tento zmluvný typ je upravený len ObZ len stručne a všeobecne. V podrobnostiach je možné uplatniť ustanovenia o kúpnej zmluve. Ak zámenná zmluva vzniká v súvislosti s podnikateľskou činnosťou zmluvných strán, riadi sa podľa § 261 ods. 6 OZ (nepomenované zmluvy) a primerane sa použijú ustanovenia o kúpnej zmluve (§ 409 a nasl. OZ).
Účelom zámennej zmluvy je previesť vlastníctvo určitej veci z jednej zmluvnej strany na druhú. Na rozdiel od kúpnej zmluvy, pri zámennej zmluve sa zamieňa vec za vec. Každá zo zmluvných strán je považovaná voči sebe navzájom za predávajúceho a kupujúceho. Zámenná zmluva môže byť uzavretá písomne aj ústne. Písomnú formu bude musieť mať táto zmluva vtedy, ak predmetom zámeny bude nehnuteľnosť alebo vtedy, ak na písomnej forme bude trvať aspoň jedna zo zmluvných strán.